Diari Oficial de la Generalitat Valenciana


Sumari del DOGV 6959, del 06-02-2013 (2013/1178)

RESOLUCIÓ de 31 de gener de 2013, de la presidenta de CulturArts Generalitat, sobre delegació de competències en la persona titular de la Direcció General de l'entitat.
------------------------------------------------------------------------------------------------------------------------------------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1178


Data del document
:   31-01-2013

Organisme emissor
:   Culturarts Generalitat

Tipus de document
:   Resolució

Descriptors 

:   * Culturarts Generalitat

RESOLUCIÓ de 31 de gener de 2013, de la presidenta de CulturArts Generalitat, sobre delegació de competències en la persona titular de la Direcció General de l'entitat. [2013/1178]  
El Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat (DOGV 242, 07.01.2013), establix en l'article 8.2.h que correspondrà al titular de la Direcció General l'exercici d'aquelles atribucions que li conferisca o li delegue la Presidència.  
A fi d'aconseguir una major agilitat i eficàcia en el desenrotllament de les funcions que han sigut conferides a la persona titular de la Presidència, resulta convenient acudir a la fórmula administrativa de la delegació de competències en la gestió dels assumptes la competència dels quals té assignada.   
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
  
Primer  
Delegar en la persona titular de la Direcció General de CulturArts Generalitat les funcions següents:  
1. L'exercici de les facultats com a òrgan de contractació de l'entitat, sense perjuí de les preceptives autoritzacions i el deure de subministrament d'informació, previstos en la normativa vigent.  
2. La resolució de les reclamacions prèvies a la via judicial civil o laboral.  
3. La resolució de les reclamacions que puguen plantejar-se en matèria de responsabilitat patrimonial, així com la resolució dels recursos potestatius de reposició que s'interposen contra els actes administratius dictats en exercici de les facultats delegades.  
  
Segon  
1. Esta delegació de competències podrà ser revocada en qualsevol moment per l'òrgan delegatori, de conformitat amb l'article 13 de la Llei 30/1992, de Règim Jurídic de les Administracions Públiques i Procediment Administratiu Comú.  
2. La delegació de competències que s'efectua a través d'esta resolució s'entén sense perjuí que en qualsevol moment la persona titular de la Presidència de CulturArts Generalitat puga avocar el coneixement i resolució de tots els assumptes que crega oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
Tercer  
Sempre que es faça ús d'esta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegatori, sense que siga possible la delegació de competències delegades.  
  
Quart  
Esta resolució de delegació de competències produirà efectes a partir de l'endemà de ser publicada en el Diari Oficial de la Comunitat Valenciana.  
Contra este acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de ser publicada, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan, en el termini d'un mes, comptat en els termes ja mencionats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar-ne qualsevol altre que consideren procedent.  
  
València, 31 de gener de 2013.- La presidenta de CulturArts Generalitat: María José Catalá Verdet.